43 రోజుల్లో 60కి పైగా సవరణలు
 
న్యూఢిల్లీ, డిసెంబరు 21: పెద్దనోట్లు చెలామణి రద్దు అయిన 43 రోజుల్లో ప్రభుత్వం, రిజర్వుబ్యాంకులు రెండూ కలిపి మొత్తం 60 వరకూ మార్పులు చేర్పులు తెచ్చాయి. ఢిల్లీలోనినార్త్‌బ్లాక్‌, మింట్‌ఱోడ్‌ రెండూ కలిపి మొత్తం 60కిపైగా నోటిఫికేషన్లు జారీచేసాయి. నంబరు 8వతేదీ ప్రధానిఆకస్మికంగా రూ.500, రూ.1000 నోట్లు రద్దుచేస్తున్నట్లు ప్రకటించారు. పాతనోట్లను అన్నింటిని బ్యాంకులు, పోస్టాఫీసు ఖాతాల్లో పదవ తేదీనుంచి డిపాజిట్‌ చేసుకోవచ్చని, ఈనెల 30వ తేదీ వరకూ గడువు ఉందని ఎలాంటి పరిమితులు లేవని ప్రకటించారు. నాలుగు రోజుల తర్వాత కేంద్ర ఆర్థిక మంత్రి అరుణ్‌జైట్లీ మాట్లాడుతూ ప్రతి ఒక్కరూ పాతనోట్ల డిపాజిట్‌కోసం రానవసరం లేదని, ప్రారంభంనుంచి రాలేకపోయినా డిసెంబరు 30వ తేదీలోపు జమచేయవచ్చన్నారు. ఆ తర్వాత నెలరోజుల తర్వాత సోమ వారం రిజర్వుబ్యాంకు, భారత ఆర్థిక మంత్రిత్వశాఖ నోటిఫి కేషన్‌ జారీచేసింది. ప్రత్యేక బ్యాంకునోట్లు అంటే రద్దయిన రూ.500, రూ.100 నోట్లు ఐదువేలకు మించి డిపాజిట్‌చేస్తే ఇద్దరు బ్యాంకు ఉద్యోగుల సమక్షంలో వారడిగిన ప్రశ్నలకు వివ రణ ఇచ్చి డిపాజిట్‌చేసుకోవచ్చని వివరించింది. అంతకుముందు ఎందుకు డిపాజిట్‌చేయలేదు, ఇపుడే ఎందుకు చేస్తున్నారన్న ప్రశ్నలకు సంతృప్తికరమైన సమాధానాలురావాల్సిఉంటుంది. దీనితో ఒక్కసారిగా దేశవ్యాప్తంగా భారీ ఎత్తున నిరసన వ్యక్తం అయింది. సోషల్‌మీడియాలో కూడా పుంఖానుపుంఖాలుగా నిరసనలు వ్యక్తం అయ్యాయి. మాజీ కేంద్రమంత్రి పి.చిదంబ రం అయితే నిరాశనిస్పృహలమధ్య అసహనంతో కొట్టుమిట్టా డుతున్న ప్రభుత్వంచేసే చర్యగా అభివర్ణించారు. కాంగ్రెస్‌ ఉపా ధ్యక్షుడు రాహుల్‌గాంధీ అయితే ప్రధానమంత్రి కోట్లు మార్చి నంత సులువుగా ఆర్‌బిఐ నిబంధనలు మార్చేస్తోందని ఎద్దేవా చేసారు. సుప్రీంకోర్టుకు సైతం ఈ నోట్లరద్దు వ్యవహారం పాకిం ది.
ఆర్‌బిఐ చట్టాన్ని ఉల్లంఘించారన్న వాదనలు లేవనెత్తారు. కొత్త నోటిఫికేషన్‌ వస్తుందని మరికొందరు వెల్లడించారు. తాజా నోటిఫికేషన్‌ను చూస్తే మొత్తంగా 59వ సవరణగాను నోటిఫి కేషన్‌గాను భావించాలి. గడచిన 42రోజుల నోట్లరద్దు జమానా లో ప్రభుత్వం, ఆర్‌బిఐ ఇష్టానుసారంగా నియమ నిబంధనలు మార్చేసాయన్న ప్రతిపక్షాల విమర్శలకు ఊతం ఇస్తున్నది. నవంబరు ఎనిమిదవ తేదీన ఆర్థికశాఖ తన నోటిఫికేషన్‌లో పాతనోట్లస్థానంలో కొత్తనోట్ల మార్పిడి రూ.4వేలవరకూ సాగు తుందని ప్రకటించింది. 15రోజుల తర్వాత సమీక్షించి మరి కొంత తగ్గించింది. అందరూ ఈ పరిమితి కొంతపెంచుతారని భావిస్తే మరికొంత తగ్గించింది.
నవంబరు 15వ తేదీ ప్రభుత్వం పాతనోట్లు ఇచ్చి కొత్తనోట్లు తెచ్చుకున్నవారికి పోలింగ్‌లో పాలత్గొన్న విధంగా ఇంకుమార్కు వేస్తారని ప్రకటిం చింది. రెండురోజుల తర్వాత నవంబరు 17వ తేదీ నోట్లమార్పిడి పరిమితిని రెండువేలకు కుదించింది. ఈ నోట్ల మార్పిడికి కొందరు డిపాజిటర్ల నుంచి రోజుకు రూ.500 రుసుం వసూలుచేస్తున్నట్లు సమాచారం ఉందని ప్రభుత్వం చెప్పడం శోచనీయం. మళ్లీ నవంబరు 17వ తేదీనే ప్రభుత్వం కొన్ని కుటుంబాలకు ఊరటనిస్తూ 2.5 లక్షల పరిమితిని తెచ్చిం ది. అంతకుముందు అదికూడా లేదు. పెళ్ళిళ్లు శుభకార్యాలున్న వారికి తగిన సహేతుకమైన కారణాలు ఆధారాలు చూపిస్తే 2.5 లక్షల వరకూ విత్‌డ్రా చేసుకునేందుకు అనుమతించింది. ఈ విత్‌డ్రాలు కేవలం కెవైసి ఆధారిత ఖాతాల్లో మాత్ర మే జరుగుతాయి. డిసెంబరు 30వ తేదీకి ముందు లేదా ఆరోజు ఉన్న వివాహాలకు మాత్రమే సడలింపులు వర్తిస్తాయి.
అంతేకాకుండా ఈ చెల్లింపులు ఎవరికిచేస్తా రు. ఎలా చేస్తారు వారికి ఉన్న ఖాతా వివరాలు కూడా అందించాలని నిబంధనలు విధించడంతో ఈ సవరణ కూడా విఫలంఅయింది. ప్రస్తుతంనిల్వ ఉన్న కరెన్సీకి తోడు, చెలామణిలో ఉన్న కరెన్సీకి పొంతనలేకుండా ఉంది. ఆర్థికశాఖ సహాయమంత్రి అర్జున్‌రామ్‌ మేఘ్‌ వాల్‌ మాట్లాడుతూ వెయ్యి, ఐదొందలనోట్లు చెలామణి లో ఉన్నవి మొత్తంగాచూస్తే 15.44లక్షలకోట్లుగా ఉన్నా యని డిసెంబరు 30వ తేదీకి మరో పదిరోజులు మాత్ర మే ఉన్న తరుణంలో ఆర్‌బిఐ డిసెంబరు పదవ తేదీ నాటికి ఒక ప్రకటన చేస్తే 12.44 లక్షలకోట్లు డిపాజిట్‌ అయ్యాయని వెల్లడించింది. ఇక చివరిగా బుధవారం మరో నోటిఫికేషన్‌ తెస్తూ ఐదువేలకుపైబడిన డిపాజిట్ల లో బ్యాంకు సిబ్బంది ఎలాంటి ప్రశ్నలువేయరని, అయి తే కెవైసి నిబంధనల ఆధారంగా ఈఖాతాలు కొనసాగు తుండాలన్న షరతువిధించింది.డిసెంబరు 30వతేదీ వరకూ ఈ నిబంధన వర్తిస్తుందని వివరించింది. మొత్తంమీద జనాగ్రహా నికి జడిసిన కేంద్రం కొంతమేరసడలింపులుతీసుకురాక తప్పలేదు.